# Magí Bosch

Magí Bosch, (Vilafranca del Penedès, 13 d'agost de 1760 - ca. 1828). Fou un mestre de capella, compositor i organista català.
El 1786, amb vint-i-sis anys d’edat, es coneix la seva presència com a noi cantaire a la catedral de la Seu d’Urgell, on també estudià composició musical i orgue, amb tota probabilitat amb el seu mestre de capella, Bru Pagueras. L'any 1797 concorregué a les oposicions a Castelló d’Empúries, i fou mestre de capella de la basílica de Santa Maria de Vilafranca del Penedès (Barcelona) des de 1801 fins a ca. 1807, en substitució de mossèn Magí Riera. Poc abans de l’any 1828, diposità el seu fons personal a l'Arxiu de Música de Montserrat.

## Obres

Se li coneixen diverses obres de música eclesiàstica, conservades al fons Magí Bosch de l'Arxiu de Música de Montserrat (AMM), i a l'Arxiu Musical de VINSEUM (AMV):
* 1796: obres a 6 veus.
** Dos responsoris de Nadal: Hodie nobis coelorum Rex i O Magnum Mysterium.
** Dos motets eucarístics: Coenantibus illis i Quantum potes.
** Motet Ego sum panis vivus, tot a 6 veus.
* 1797: ambdues obres son treballs per a les oposicions a Castelló d'Empúries.
** Salm Omnes gentes plaudite manibus, a 9 veus i baix continu.
** Villancet Ya que el piadoso cielo, a 4 i a 8 veus i orquestra.
* 1797:
** Magnificat, a 4 veus i orquestra.
* 1802:
** Villancico al Ynclito Martir St Felix, Oh Ciudad Santa, a 4 veus i orquestra.
** Missa â 4º y â 8º amb orquestra. Li manca l’Agnus Dei. Número 46 del primer índex: «sobre la An[tifo]na Gadent in Coelis ab tota Orquesta».
** Ya la inmortal corona.
* 1803:
** Villancico al Ynclito Martir St Felix, Triunfe ya tu brazo, a 4 veus i orquestra.
** Responsori de Nadal Hodie nobis coelorum Rex, a 4 veus i orquestra.
** Cavatina Lo que tanto ha deseado, concedele, Dios mio, per a tenor i orquestra.
** Goixs a Mare de Déu del Lledó, a 4 veus i orquestra.
** Si dirige mi camino.
* 1804:
** Villancico al Ynclito Martir St Felix. Alarma, alarma, a 4 veus i orquestra.
** Parte, no temas.
* 1805, pertanyents a un mateix quadern:
** Villancico [a St. Fèlix] para el año 1805. Oygan las naciones, a 4 veus i orquestra.
** Rosari a 4 veus i orquestra
** Si al nacer la aurora.
* 1806, pertanyents a un mateix quadern:
** Villancico [a St. Fèlix] para el año 1806. Abrase el Olimpo, a 4 veus i orquestra.
** Rosari, a 4 veus i orquestra
** Tu celo, fiel amigo.
* 1807, pertanyents a un mateix quadern:
** Villancico [a St Felix] para el año 1807. No amedrente, a 4 veus i orquestra.
** Kalenda In Bethlehem Juda, a 4 veus i orquestra.
** No anhelo otro placer.
* Sense data:
** Salm Beatus vir, a 4 veus i orquestra.

## Referències

* 1 2 CODINA I GIOL, Daniel. «Petites dades biogràfiques i historiogràfiques de músics catalans dels segles XVIII-XIX». Revista Catalana de Musicologia [Barcelona], vol. 7, 2014, p. 115-129 [Consulta: 13 octubre 2023].
* ↑ CUSCÓ I CLARASÓ, Joan. «Música simfònica i òpera a Vilafranca. Segle XVIII». Revista Catalana de Musicologia [Barcelona], vol. 10, 2017, p. 149-170 [Consulta: 13 octubre 2023].
* 1 2 3 4 5 6 VILAR I TORRENS, Josep Maria. «Bosch, Magí», Diccionario de la Música Española e Hispanoamericana. Madrid: SGAE, 1999-2002, vol. 2, p. 651.